[{"text_idx": "#000000", "text": "\u201eIhaldamise mehhanismid on erinevate ihaobjektide puhul ku\u0308llalt u\u0308hesugused. Uue telefoni ihaleja ajus on seisund seega sarnane na\u0308ljase inimese ajuga, vo\u0303i na\u0308iteks reisija omaga, kes ootab vihmase ka\u0308es peatuses, et buss ometi juba saabuks,\u201c vo\u0303rdleb eksperimentaalpsu\u0308hholoog Andero Uusberg."}, {"text_idx": "#000001", "text": "\u201eKo\u0303igil neil juhtudel to\u0308o\u0308tavad ajus umbes silmade tagant algavad piirkonnad, mille aktiivsusmustris on kirjas ihaldatava tagaja\u0308rje tunnetatud va\u0308a\u0308rtus. Mujal ajus on lisaks stardivalmis erinevad tegevused, mille sooritamine to\u0303otab selle tagaja\u0308rjeni viia. Ko\u0303igest sellest kokku tekibki tunne, et ma tahan midagi,\u201c selgitab Uusberg."}, {"text_idx": "#000002", "text": "Eelmisel reedel jo\u0303udis poodidesse uus iPhone X. Kui enneolematu hinnaga nutitelefon \u2013 64gigabaidise ma\u0308luga variandi eest ku\u0308sitakse 1169\u20131179 eurot, 256gigabaidise ma\u0308luga telefoni eest 1349 eurot \u2013 na\u0308dal varem eelmu\u0308u\u0308ki tuli, mu\u0308u\u0308di esimesed partiid la\u0308bi samal hommikul. Ka na\u0308dala eest mu\u0308u\u0308gile paisatud iPhone'id on Telial ja Elisal otsas, oodata tuleb ja\u0308rgmist partiid."}, {"text_idx": "#000003", "text": "Hindu kruvivad u\u0308les teisedki telefonitootjad, na\u0308iteks augustis turule tulnud Samsung Galaxy Note 7 maksab ligi 900 eurot. Uusi mudeleid tuleb va\u0308lja u\u0308ha sagedamini. Ja paljud ostjad la\u0308hevad selle ralliga kaasa."}, {"text_idx": "#000004", "text": "iPhone'i ost kui religioosne kogemus"}, {"text_idx": "#000005", "text": "Oxfordi u\u0308likooli neuroteadlane Sundeep Teki seletab ajakirjas Time, et meie aju on geneetiliselt ha\u0308a\u0308lestatud pu\u0308u\u0308dlema turvatunde ja ko\u0303rgema sotsiaalse staatuse poole. Selle pu\u0308u\u0308dega ka\u0308ib kokku luksuseihalus, mis muudab aktiivsemaks ajusu\u0308gavustes asuva juttkeha \u2013 piirkonna, mis seotud tasusaamistunde, naudingu ja so\u0303ltuvusega. Selle protsessi ka\u0308igus vallandub ajus virgatsaine dopamiin, mis to\u0303ukab ahvatlustele ja\u0308rele andma. Niisugusel moel rahulolu otsimine vo\u0303ib viia so\u0303ltuvuslaadse ka\u0308itumiseni."}, {"text_idx": "#000006", "text": "Telli O\u0303htuleht Kirjastuse digipakett ja saad"}]